ΓΡΑΠΤΗ ΕΡΩΤΗΣΗ P-1197/01

υποβολή: Jos Ribeiro e Castro (UEN) προς την Επιτροπή

(4 Απριλίου 2001)

Θέμα: Αποτυχία των διαπραγματεύσεων για τη συμφωνία αλιείας ΕΕ/Μαρόκου Έκτακτες ενισχύσεις για τη μετατροπή του στόλου

Μετά την πρόσφατη διαφωνία μεταξύ Ευρωπαϊκής Ένωσης και Μαρόκου για την ανανέωση της συμφωνίας αλιείας με το Μαρόκο, πολλές εκατοντάδες πορτογάλων και ισπανών αλιέων δεν θα μπορούν πλέον να ασκούν την αλιευτική δραστηριότητα η οποία, εξάλλου, έχει διακοπεί από τα τέλη του 1999 για ολόκληρο το στόλο που ασχολείτο με την παραδοσιακή αλιεία στα ύδατα του Μαρόκου.

Η παράλυση της δραστηριότητας έχει προκαλέσει οδυνηρές οικονομικές και κοινωνικές συνέπειες, ιδιαίτερα αισθητές σε ορισμένες αλιευτικές κοινότητες κυρίως στη Sesimbra και στην ακτή του Algarve, στην Πορτογαλία.

Η αποτυχία των διαπραγματεύσεων με το Μαρόκο επιβάλλει πλέον την ταχεία αναδιάρθρωση του τμήματος αυτού του στόλου ώστε να μπορέσει να επαναλάβει τη δραστηριότητα σε άλλους πιο απομακρυσμένους ιχθυότοπους. Για το σκοπό αυτό απαιτούνται επείγοντα και έκτακτα μέτρα οικονομικής στήριξης.

Ερωτώ, κατά συνέπεια, την Επιτροπή: Ποια μέτρα έχει ήδη καθορίσει ή προβλέψει που θα ικανοποιήσουν, το συντομότερο δυνατόν, τις ανάγκες και τις προσδοκίες των αλιέων και εφοπλιστών οι οποίοι πλήττονται άμεσα και έντονα από την αποτυχία των διαπραγματεύσεων ΕΕ/Μαρόκου για τη συμφωνία αλιείας;

Απάντηση του κ. Fischler εξ ονόματος της Επιτροπής

(2 Μαΐου 2001)

Στις 30 Νοεμβρίου 1999, όταν έληξε η αλιευτική συμφωνία με το Μαρόκο, 400 περίπου ισπανικά και πορτογαλικά πλοία αλίευαν στο πλαίσιο της συμφωνίας αυτής.

Στον στόλο και τους αλιείς που εθίγησαν παρασχέθηκε αντιστάθμιση για προσωρινή παύση δραστηριοτήτων, συγχρηματοδοτούμενη από το κοινοτικό μέσο για τον προσανατολισμό αλιείας (ΧΜΠΑ) από την 1η Δεκεμβρίου 1999 μέχρι τις 30 Ιουνίου 2000, όπως προβλέπεται στον κανονισμό του Συμβουλίου (ΕΚ) αριθ. 2792/1999(1).

Επειδή δεν επιτεύχθηκε συμφωνία, η ενίσχυση αυτή επεκτάθηκε μέχρι τις 31 Δεκεμβρίου 2000,πό τον όρο ότι από την Ισπανία και την Πορτογαλία θαποβληθούν σχέδια μετατροπής του στόλου. Τα σχέδια αυτά εγκρίθηκαν από την Επιτροπή στις 30 Νοεμβρίου 2000.

Ήδη έχειποβληθεί στο Συμβούλιο και το Κοινοβούλιο πρόταση της Επιτροπής για την παράταση της περιόδου αντιστάθμισης μέχρι το τέλος Ιουνίου 2001(2).

Επίσης η Επιτροπή ερευνά τη δυνατότητα να διατεθούν επιπλέον πιστώσεις προκειμένου ναποβοηθηθεί η μετατροπή των πληγέντων στόλων, όπως ζητήθηκε από το Ευρωπαϊκό Συμβούλιο στη Νίκαια, στις 7 Δεκεμβρίου 2000(3).

Πρέπει ναπενθυμιστεί ότι ήδη είναι δυνατή η λήψη ευρείας σειράς κοινωνικοοικονομικών μέτρων στο πλαίσιο των διατάξεων του κανονισμού (EK) αριθ. 2792/1999, όπως (i) καθεστώτα πρόωρης συνταξιοδότησης για αλιείς και (ii) μη ανανεώσιμες μεμονωμένες αντισταθμιστικές πληρωμές σε αλιείς, προκειμένου να βοηθηθούν ώστε να αποσυρθούν ή να διαφοροποιήσουν τις δραστηριότητές τους εκτός της θαλάσσιας αλιείας. Όσον αφορά τα πλοία, οι διατάξεις του κανονισμού (ΕΚ) αριθ. 2792/1999 περιλαμβάνουν πριμοδοτήσεις για μόνιμη παύση δραστηριοτήτων (είτε με διάλυση ή με μόνιμη μεταφορά του πλοίου σε τρίτη χώρα, ακόμη και στο πλαίσιο κοινής επιχείρησης ή μόνιμης απασχόλησης του πλοίου για σκοπούς άλλους από αλιεία)" επίσης είναι διαθέσιμες επιχορηγήσεις για εκσυγχρονισμό πλοίων, προκειμένου να τους δοθεί η δυνατότητα να στραφούν σε εναλλακτικές αλιευτικές δραστηριότητες και τεχνικές,πό την προϋπόθεση ότι οι εναλλακτικές αυτές δραστηριότητες δεν θέτουν σε κίνδυνο τα αλιευτικά αποθέματα.

Η Επιτροπή θα βοηθήσει τα οικεία κράτη μέλη να διασφαλίσουν την πραγματοποίηση κατά τον καλύτερο δυνατό τρόπο της μετατροπής τόσο για τους αλιείς όσο και για τα πλοία.

(1) Κανονισμός του Συμβουλίου (ΕΚ) αριθ. 2792/1999 της 17ης Δεκεμβρίου 1999 για καθορισμό των λεπτομερών κανόνων και ρυθμίσεων σχετικά με της κοινοτική διαρθρωτική βοήθεια στον τομέα της αλιείας (ΕΕ L 337 της 30.12.1999.

(2) COM(2001)62 τελικό.

(3) Έγγραφο SN 400/00 (συμπεράσματα προεδρίας), στοιχείο 59.